stanford-oval/wikipedia huggingface dataset:
Catharina Gripenberg
Teokset

På diabilden är huvudet propfullt av lycka (Schildts, 1999)
Ödemjuka belles lettres från en till en (Schildts / Norstedts, 2002)
Sinä siellä kaukana näytät tutulta.  ((Runoja kokoelmista På diabilden är huvudet proppfullt av lycka ja Ödemjuka belles lettres från en till en.)  Suomentanut Kristiina Lähde)  Teos, 2005.  ISBN 951-851-018-0.
Ottaisit käteni, kummallista.  ((Ta min hand, det vore underligt, 2007.) Suomentanut Kristiina Lähde)  Teos, 2019.  ISBN 978-951-851-697-5.
Handbok att bära till en dräkt (2016)
Coral Harbour

| Coral Harbour (Salliit) ᓴᓪᓖᑦ |
| --- | --- |
 Coral Harbour
 Koordinaatit: 64°08′13″N, 083°09′51″W 
Valtio:  Kanada
Territorio:  Nunavut
Alue:  Kivalliq
Hallinto:  
 – Hallinnon tyyppi:  Kunta
 – Pormestari:  Willie Nakoolak
Pinta-ala:  
 – Kokonaispinta-ala:  137,91 km²
Väkiluku (2006):  769
 – Väestötiheys:  5,58 as./km²
 
 www.coralharbour.ca 
Infobox OKVirheellinen NIMI-arvo: 
Coral Harbour
Coral Harbour (inuktitutiksi Salliit) on pieni inuiittien asuttama rannikkokylä Southampton Islandin saarella Hudsoninlahdella Nunavutin territoriossa Kanadassa. Kylän nimi on peräisin fossiloituneista koralleista, joita on kylän edustan vesissä. Kylän inuktitutinkielinen nimi tarkoittaa tasaista. Kivalliqin alueeseen kuuluvan kylän asukasluku oli vuoden 2001 väestönlaskennan mukaan 712 henkeä. Vuonna 2006 väkiluku oli noussut 769 henkeen.
Ainoa yhteysväline mantereelta saarelle ja Coral Harbouriin on lentokone. Kylän laidalla sijaitsee Coral Harbourin lentoasema. Itse saarella ainoa käytännöllinen kulkuneuvo on moottorikelkka tai koiravaljakko.
Aiheesta muualla

Kuvia tai muita tiedostoja aiheesta Coral Harbour Wikimedia Commonsissa
Territorial Government of Nunavut
Coral Harbour Hotel: Esungarq Inn (Arkistoitu – Internet Archive)
The Atlas of Canada: Coral Harbour (Arkistoitu – Internet Archive)
Catharina Rinzema

| Catharina Rinzema> Euroopan parlamentin jäsen |
| --- | --- |
 18.1.2022–  
Ryhmä:  Uudistuva Eurooppa -ryhmä
Henkilötiedot
Syntynyt: 4. heinäkuuta 1985 (ikä 39) Soest, Alankomaat
Kansalaisuus:  hollantilainen
Tiedot
Puolue:  Vapauden ja demokratian kansanpuolue
Catharina Rinzema (s. 4. heinäkuuta 1985 Soest, Alankomaat) on hollantilainen poliitikko. Rinzema edustaa Vapauden ja demokratian kansanpuoluetta. Rinzema on toiminut Euroopan parlamentin jäsenenä tammikuusta 2022 lähtien. Hän edustaa Euroopan parlamentissa Uudistuva Eurooppa -ryhmää.
Aiheesta muualla

Catharina Rinzema Euroopan parlamentin jäsenet. Euroopan parlamentti.
Carlos Saavedra Lamas

Carlos Saavedra Lamas
Carlos Saavedra Lamas (1. marraskuuta 1878 Buenos Aires – 5. toukokuuta 1959 Buenos Aires), oli argentiinalainen poliitikko ja professori, joka sai ensimmäisenä latinalaisamerikkalaisena Nobelin rauhanpalkinnon, joka oli myös ensimmäinen alueelle myönnetyistä kaikista Nobel-palkinnoista.
Elämäkerta

Saavedra syntyi argentiinalaiseen aristokraattiperheeseen, opiskeli juridiikkaa ja väitteli Buenos Airesin yliopistosta. Valmistuttuaan hän toimi sosiologian ja juridiikan opettajana Universidad Nacional de La Platassa ja kohosi myöhemmin professoriksi Buenos Airesin yliopistoon.
Hänen keskeisin akateeminen julkaisutuotantonsa kohdistui työlainsäädäntöön ja eritoten kansainväliseen työtekijöiden kohtelua koskevaan normistoon. Eräät hänen merkittävimmistä töistään täällä alueella ovat Centro de legislación social y del trabajo (1927), Traités internationaux de type social (1924) ja Código nacional del trabajo (1933). Hän osallistui heti alussa Kansainvälisen työjärjestön ILO:n toimintaan. Kansainvälisen vaikutuksen lisäksi hänen työnsä ovatkin olleet monessa kohdassa Argentiinan kansallisen työlainsäädännön perusteina.
Saavedran poliittinen ura alkoi tärkeissä yhteiskunnallisissa tehtävissä, ja kahteen otteeseen hän toimi Argentiinan parlamentin jäsenenä. Jäsenyyden aikana hän osoitti erityistä kiinnostusta kansainvälisiin kysymyksiin. Vuonna 1915 hänestä tuli Argentiinan oikeus- ja opetusministeri.
Nobelin rauhanpalkintoon hänen tiensä johti hänen toimiessaan Argentiinan ulkoministerinä vuosina 1932–1938 presidentti, kenraali Agustín Pedro Juston virkakaudella. Hän kunnostautui toimiessaan välittäjänä Paraguayn ja Bolivian välisessä sodassa. Lisäksi hän toimi useissa yhteyksissä monenvälisten sopimusten aikaansaamiseksi sekä Euroopan että Amerikan valtioiden välille.  Hänen merkittävin saavutuksena lienee Etelä-Amerikan maat kattava hyökkäämättömyys­sopimus, jossa maat sitoutuivat perustamaan yhteistyöelimen, jos sopimuksen kahden osapuolen kesken syntyisi aseellinen konflikti. Tämän lisäksi sopimuksen maat sitoutuivat sekä taloudellisiin että diplomaattisiin pakotteisiin molempia sotijaosapuolia vastaan, elleivät ne lopeta aggressiota. Sopimus otettiin Kansainliiton piirissä tyytyväisenä vastaan.
Saavedra valittiin 1936 Kansainliiton yleiskokouksen puheenjohtajaksi. Vuodet 1941–1944 hän toimi Buenos Airesin yliopiston kanslerina ja saman yliopiston professorina aina vuoteen 1946 saakka.
Aiheesta muualla

Nobel-komitean elämäkertatiedot
Nobelin rauhanpalkinnon saajat
| --- | --- |
1901–1925:  1901: Dunant, Passy 1902: Ducommun, Gobat 1903: Cremer 1904: Kansainvälisen oikeuden instituutti 1905: Suttner 1906: Roosevelt 1907: Moneta, Renault 1908: Arnoldson, Bajer 1909: Beernaert, Paul Balluet d’Estournelles de Constant 1910: Kansainvälinen Rauhantoimisto 1911: Asser, Fried 1912: Root 1913: La Fontaine 1917: Punainen Risti 1919: Wilson 1920: Bourgeois 1921: Branting, Lange 1922: Nansen 1925: Chamberlain, Dawes
1926–1950:  1926: Briand, Stresemann 1927: Buisson, Quidde 1929: Kellogg 1930: Söderblom 1931: Addams, Butler 1933: Angell 1934: Henderson 1935: Ossietzky 1936: Lamas 1937: Cecil 1938: Nansenin kansainvälinen pakolaistoimisto 1944: Punainen Risti 1945: Hull 1946: Balch, Mott 1947: Kveekarit 1949: Boyd Orr
1951–1975:  1950: Bunche 1951: Jouhaux 1952: Schweitzer 1953: Marshall 1954: Yhdistyneiden kansakuntien pakolaisjärjestö 1957: Pearson 1958: Pire 1959: Noel‑Baker 1960: Lutuli 1961: Hammarskjöld 1962: Pauling 1963: Punainen Risti 1964: King 1965: Unicef 1968: Cassin 1969: Kansainvälinen työjärjestö 1970: Borlaug 1971: Brandt 1973: Kissinger, Lê 1974: MacBride, Satō 1975: Saharov
1976–2000:  1976: B. Williams, Corrigan 1977: Amnesty International 1978: Sadat, Begin 1979: Äiti Teresa 1980: Esquivel  1981: YK:n pakolaisapujärjestö 1982: Myrdal, García Robles 1983: Wałęsa 1984: Tutu 1985: Lääkärit ydinsotaa vastaan 1986: Wiesel 1987: Arias 1988: YK:n Rauhanturvaajat 1989: Dalai Lama 1990: Gorbatšov 1991: Suu Kyi 1992: Menchú 1993: Mandela, de Klerk 1994: Arafat, Peres, Rabin 1995: Pugwash-liike, Rotblat 1996: Belo, Ramos Horta 1997: Kampanja maamiinojen kieltämiseksi (ICBL), J. Williams 1998: Hume, Trimble 1999: Lääkärit ilman rajoja 2000: Kim
2001–:  2001: YK, Annan 2002: Carter 2003: Ebadi 2004: Maathai 2005: IAEA, ElBaradei 2006: Yunus, Grameen Bank 2007: Gore, IPCC 2008: Ahtisaari 2009: Obama 2010: Liu 2011: Gbowee, Johnson Sirleaf, Karman 2012: EU 2013: Kemiallisten aseiden kieltojärjestö 2014: Satyarthi, Yousafzai 2015: Tunisian kansallisen vuoropuhelun kvartetti 2016: Juan Manuel Santos 2017: International Campaign to Abolish Nuclear Weapons 2018: Murad, Mukwege 2019: Abiy 2020: Maailman ruokaohjelma 2021: Ressa, Muratov 2022: Bjaljatski, Memorial, Center for Civil Liberties 2023: Mohammadi 2024: Nihon Hidankyō
Cr

Cr tarkoittaa seuraavia:
kromi, kemiallinen merkki Cr, alkuaine
Costa Rica, ISO 3166-1 -koodi CR, valtio tai muu maantieteellinen alue
Costa Rica, ajoneuvojen kansallisuustunnus CR, valtio tai muu maantieteellinen alue
Portugali, siviililentokoneiden kansallisuustunnus CR (myös CS), valtio tai muu maantieteellinen alue
cree, ISO 639-1 -koodi cr, kieli
Crystal Rollers, CR, suomalainen keilailuseura
Tšekki, ČR, tšekin sanoista Česká republika, valtio
Český rozhlas, ČR, Tšekin radioyhtiö.
CR-kaasu, kyynelkaasussa käytetty kemikaali
CR, biologiassa lyhenne sanoista Critically Endangered eli äärimmäisen uhanalainen
CR, urheilussa kisaennätyksen lyhenne
ASCII-ohjausmerkki CR, Carriage Return eli vaununpalautus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cr”, voi hakea sivunnimihaulla, laajalla sivunnimihaulla tai tekstihaulla.
Chat Doré

Chat Doré oli ravintola, joka sijaitsi Helsingissä osoitteessa Unioninkatu 24. Ravintola aloitti toimintansa kieltolain aikaan marraskuussa 1929. Sisustuksen suunnitteli taiteilija Birger Carlstedt yhdessä arkkitehti Karl Malmströmin kanssa. Chat Dorén sisutus oli sekoitus art decoa ja funktionalismia, ja oli sellaisena melko ainutlaatuinen Helsingissä. Chat Doré, kultainen kissa, oli kahvilan maskotti.
Taiteilijan äiti, ravintolan omistaja Amanda Carlstedt oli tarkoittanut paikan baari-ravintolaksi, muttei saanut tarvittavia baarioikeuksia. Kahvila-ravintolaa pidettiin arvossa. Se pystyi tuottamaan vetoavan ravintolatilan, jossa yhdistyi käytännöllisyys ja taiteellisuus.  Eteisaulasta oikealle aukeni suuri ravintolasali baaritiskeineen ja salin parvella oli tila pienelle orkesterille. Kirkkain värein toteutettu lattiamaalaus hallitsi tilaa. Alakerrassa oli erillinen kabinettitila.
Chat Doré lopetti toimintansa Carlstedtin johtamana vuoden 1933 alussa. Mahdollisia syitä tähän olivat anniskeluoikeuksien puute, lama ja ravintolan liiallinen ylellisyys. Chat Dorén osti rouva Edith Mellin, joka jatkoi toimintaa. Lopullinen sulkemisajankohta ei ole tiedossa.
Cv

Cv tarkoittaa seuraavia:
105, roomalaisin numeroin CV, lukusana
ansioluettelo, CV, latinan sanoista curriculum vitae, luettelo henkilön koulutuksesta, työkokemuksesta ja muista taidoista
Cargolux, IATA-koodi CV, lentoyhtiö
constant velocity, CV, muuttumaton virtausnopeus, vakionopeus
Crichton-Vulcan, turkulainen telakkayhtiö
Kap Verde, ISO 3166-1 -koodi CV, valtio tai muu maantieteellinen alue
lajike, Cv, kasvin viljelyyn otettu kanta
lentotukialus, Yhdysvaltain laivaston käyttämä tunnus CV, laiva, jonka kansi toimii sotilaslentokoneiden lentokenttänä.
senttivoltti, tunnus cV, jännitteen yksikkö
tšuvassi, ISO 639-1 -koodi cv, kieli
Constantin Hansen

| Constantin Hansen |
| --- | --- |
 Hans Peter Hansenin piirtämä muotokuva.
Henkilötiedot
Koko nimi:  Carl Christian Constantin Hansen
Syntynyt: 3. marraskuuta 1804 Rooma, Kirkkovaltio
Kuollut: 29. maaliskuuta 1880 (75 vuotta) Kööpenhamina, Tanska
Ammatti:  taidemaalari
Taiteilija
Taidesuuntaus:  Danish Golden Age (käännä suomeksi)
 Nimikirjoitus
Carl Christian Constantin Hansen (3. marraskuuta 1804 Rooma, Kirkkovaltio – 29. maaliskuuta 1880 Kööpenhamina, Tanska) oli tanskalainen taidemaalari. Hän sai opetusta isältään Hans Hansenilta sekä Tanskan kuninkaallisessa taideakatemiassa. Hansen maalasi muun muassa muotokuvia sekä kansallisromanttisia ja antiikin aikaan liittyviä aiheita.
Teoksia

Hansenin sisarett Signe ja Henriette lukevat kirjaa (1826)
Et selskab af danske kunstnere i Rom (1837)
Athenatemplet i Pæstum (1838)
Hvilende model (1893)
Gottlieb Bindesbøll (1849)
Ægirs gæstebud (1857)
Orla Lehmann (1862)
Perustuslakia säätävä kansankokous (1864)
Aiheesta muualla

Kuvia tai muita tiedostoja aiheesta Constantin Hansen Wikimedia Commonsissa
Cat Fanciers’ Association

The Cat Fanciers’ Association (CFA) on yhdysvaltalainen, maailman suurin rotukissarekisteri, joka on perustettu vuonna 1906. CFA on voittoa tavoittelematon järjestö, jonka tavoitteena on hyväksymiensä kissarotujen tunnetuksi tekeminen, rotukissarekisterin pitäminen sekä kissojen aseman ja hyvinvoinnin parantaminen.
CFA:han kuuluu yli 650 jäsenklubia eri puolilla maailmaa. Yksi näistä jäsenklubeista on Cat Fanciers of Finland ry. CFA:han ei kuulu henkilöjäseniä, vaan halukkaat liittyvät jäseniksi jäsenklubeihin. Kasvattamiseen, pentujen rekisteröimiseen, näyttelyttämiseen ja muihin CFA:n tarjoamiin palveluihin ei kuitenkaan vaadita jäsenyyttä.
CFA:n toimisto, Central Office, sijaitsee Alliancessa Ohiossa, josta viralliset sukutaulut, rekisteröintitodistukset yms. toimitetaan joka puolelle maailmaa. Toimistossa on töissä yli 20 vakituista työntekijää.
Näyttelytoiminta

Ensimmäiset CFA:n alaiset kissanäyttelyt järjestettiin jo perustamisvuonna 1906 Buffalossa ja Detroitissa. Nykyisin jäsenklubien järjestämiä näyttelyitä pidetään lähes 500 vuosittain, joista suurin osa järjestetään yhdistyksen ydinalueella Pohjois-Amerikassa.
Koska näyttelytoiminta on laajamittaista, koko maailman kattavaa, on näyttelytoiminta jaettu alueellisesti regioneihin ja divisioneihin. Näyttelyvyöhykkeistä seitsemän Regionit 1–7 sijaitsevat Pohjois-Amerikassa, kahdeksas Japanissa ja yhdeksäs Euroopassa. Tämän lisäksi on Kansainvälinen (International division), joka kattaa kaikki muut maanosat. Suomi kuuluu Region 9 - Eurooppaan.
Euroopan alueella näyttelyiden määrä on kasvusuunnassa ja näyttelyitä järjestetään vähintään kerran kuukaudessa. CFA:n näyttelykausi ei kulje kalenterivuosittain, vaan uusi näyttelykausi alkaa toukokuun alussa ja päättyy huhtikuun viimeiseen viikonloppuun.
Kasvatustoiminta ja rodut

CFA:lla on yhtenäiset säännöt koskien kasvatusta - suomalainen kasvattaja rekisteröi pentunsa samoilla ehdoilla ja samalla hinnalla kuin amerikkalainen tai japanilainen kasvattajakollegansa. FIFe:stä tuttuja maakohtaisia lisäsääntöjä ei ole olemassa. Kansalliset, valtion taholta tulevat rajoitteet ovat tietenkin asia erikseen, jotka jokaisen kasvattajan on huomioitava omassa kasvatustyössään.
Hyväksyttyjä rotuja on CFA:ssa kaikkinensa 41, ja osa roduista sisältää sekä pitkäkarvaisen että lyhytkarvaisen version; uusin sertioikeudet saanut rotu on Burmilla sekä pitkä- että lyhytkarvaisena. Chinese Li Hua on miscellaneous-luokassa, joka tarkoittaa sitä, että rotua voi rekisteröidä ja kun tarvittava määrä on rekisteröity CFA:n rekisteriin, voi rotu pyrkiä seuraavalle asteikolle rodun hyväksymiseksi.
CFA:n suosituin rotu rekisteröintitilastojen perusteella on persialainen. Tuhansia rekisteröintejä vähempänä tulee norjalainen metsäkissa ja exotic. CFA tuo mukanaan uutukaisia rotuja mukanaan, kuten singapura, bombay ja havana brown. Suomalaisille tutut rodut voivat olla eri nimellä CFA:ssa, kuten FIFessä tunnettu burma on CFA:ssa eurooppalainen burma ja siamilaisen neljän perusvärimuunnoksen ulkopuolelle jäävät väritykset ovat colourpoint shorthaireja. Osa tutuista roduista on CFA:ssa hyväksymättömiä, kuten bengalit.
CFA ja kissojen hyvinvoinnin tukeminen

CFA rekisteröidyt kissat ja näyttelyt ovat kissaharrastajille varmastikin se tutuin toiminta. CFA:lla on kuitenkin ollut varsin merkittävä vaikutus kissojen terveyteen liittyvien tutkimuksien rahoittajana. Nämä tutkimustulokset vaikuttavat myös jokaisen kissan omistajan arkeen eläinlääkärinvastaanotolla käydessä.
CFA perusti 1960-luvulla The Winn Feline Foundation -säätiön, joka jakaa saatuja lahjoituksia eläinlääketieteelliseen tutkimukseen ja koulutukseen. Säätiö on vuosien varrella jakanut noin 3 miljoonaa euroa tutkimuksiin, joiden avulla on mm. saatu kehitettyä testit FeLV:iin ja FIV:iin, pystytty selvittämään veriryhmien yhteensopivuusongelmat ja kehittämään erilaisia DNA testejä sairauksiin, uusimpana mm. persialaisen ja exoticin PKD DNA-testin sekä maine coonien että ragdollien HCM:n –testien kehittäminen.
Tällä hetkellä Winnin tunnetuimmat projektit ovat The Ricky Fund -rahasto HCM-tutkimukseen ja The Bria Fund -rahasto FIP-tutkimukseen. The Winn Feline Foundationin lisäksi muita yleishyödyllisiä CFA:n ylläpitämiä toimintoja ovat erilaiset rahastot mm. kodittomien rotukissojen välittämiseen (Purebred rescue) ja luonnonkatastrofialueella asuneiden kissojen pelastamiseksi (Disaster relief). CFA myös rahoittaa lukuisia julkaisuja, joilla pyritään välittämään oikeaa tietoa kissojen oikeasta hoidosta.
Aiheesta muualla

Järjestön kotisivut (englanniksi)
Suomalaisen jäsenklubin kotisivut
Crab Rave

| ”Crab Rave” Noisestorm |
| --- | --- | --- |

Singlen tiedot
 Albumilta: Monstercat Instinct Vol. 1
 Julkaistu: 1. huhtikuuta 2018
 Formaatti: digitaalinen lataus
 Tuottaja(t): Eoin O'Broin
 Tyylilaji: trooppinen house, deep house
 Kesto: 02.41
 Levy-yhtiö: Monstercat
Noisestormin muut singlet
| ”Escape” 2017 | ”Crab Rave” 2018 | ”Breakout” 2018 |
Crab Rave on irlantilaisen DJ-tuottaja Noisestormin kappale. Sen julkaisi Monstercat digitaalisesti ladattavana singlenä 1. huhtikuuta 2018 levy-yhtiön omalta Monstercat Instinct Vol. 1 -albumilta. Kappale julkaistiin alun perin vain pienenä aprillipilana, mutta siitä huolimatta se alkoi keräämään pian julkaisunsa jälkeen suurta suosiota ja kehittyi internetmeemiksi sen musiikkivideon mukaansatempaavan teeman sekä sillä tanssivien rapujen takia. Noisestormin haastattelussa kertoman tiedon mukaan musiikkivideon teossa on käytetty Unreal Engineä. Lisäksi hän on kertonut että hän ei osannut lainkaan odottaa koko kappaleesta tulevan valtava internetmeemi.
Vuonna 2019 Noisestorm ilmoitti olevansa kehittämässä kappaleen suosion tiimoilta videopeliä nimeltään Crab Champions, joka on tarkoitus julkaista Microsoft Windowsille. Vaikka "Crab Rave" ei ole onnistunut pääsemään julkaisunsa jälkeen singlelistoille, se pääsi kuitenkin Yhdysvalloissa Billboardin Hot Dance/Electronic Songs-listan sijalle 14.
Käännös suomeksi
Constantin François de Chassebœuf

| Constantin François de Chassebœuf |
| --- | --- |

Henkilötiedot
Syntynyt: 3. helmikuuta 1757 Craon, Ranska
Kuollut: 25. huhtikuuta 1820 (63 vuotta) Pariisi
Koulutus ja ura
   
 Nimikirjoitus
Constantin François de Chassebœuf, comte de Volney (Volneyn kreivi) (3. helmikuuta 1757 Craon, Ranska – 25. huhtikuuta 1820 Pariisi) oli ranskalainen tutkimusmatkailija, filosofi ja historioitsija. Volneyn ajattelu edusti materialismia ja liberalismia.
Elämä ja ura

Hän sai nimen Boisgirais aatelisen isänsä kartanon mukaan, mutta myöhemmin hän otti nimekseen Volney. Hän opiskeli Pariisissa juridiikkaa, lääketiedettä ja historiaa. Paroni d’Holbach ja muut materialistiset ajattelijat kannustivat häntä, ja vuosina 1782–1786 hän teki matkan Lähi-itään luodakseen tieteellisen perustan kronologialle ja kumotakseen Raamatun kertomukset. Opiskeltuaan arabiaa Libanonin luostarissa hän asui arabien keskuudessa, kulki Syyrian ja Egyptin halki ja esitti kulttuurilliset ja yhteiskunnalliset havaintonsa teoksessa Voyage en Syrie et en Égypte (1787). Teoksessaan Considérations sur la guerre des turcs et de la Russie (1788) hän kehotti Ranskaa ottamaan Egypti haltuunsa.
Volney teki ensimmäisen aloitteen katolisen kirkon omaisuuden takavarikoimisesta vuoden 1789 säätyjen yleiskokouksessa ja sen jälkeen perustuslakia säätävässä kansalliskokouksessa. Hän yritti toteuttaa poliittis-taloudellisia teorioitaan käytännössä Korsikalla, jossa hän osti vuonna 1792 tilan ja yritti viljellä sokeriruokoa ja indigokasvia. Hänet vangittiin Terrorin aikana, mutta hän välttyi giljotiinilta ja vapautui Robespierren kaatumisen jälkeen. Volney toimi jonkin aikaa historian professorina vastaperustetussa École normale supérieure -yliopistossa. Vuonna 1795 hän teki matkan Yhdysvaltoihin, jossa häntä syytettiin ranskalaiseksi vakoojaksi, joka oli lähetetty valmistelemaan Louisianan takaisinvaltausta Ranskalle. Palattuaan Ranskaan vuonna 1798 Napoleon I nimitti hänet senaattoriksi vuonna 1799 ja korotti hänet kreivin arvoon vuonna 1808. Vuonna 1814 Volney nimitettiin Ranskan pääriksi. Volney tuli Ranskan instituutin jäseneksi sen perustamisen yhteydessä vuonna 1795.
Volneyn tunnetuin teos oli historianfilosofiaa käsitellyt Les Ruines, ou méditations sur les révolutions des empires (1791), jossa hän asetti kulttuurien kehityksen materialistisen filosofian valoon ja pyrki muun muassa osoittamaan, että kaikki uskonnot olivat pelon ja pappien luomuksia. Teoksessa ennustetaan kaikkien uskontojen lopullista yhdistymistä tunnustamalla niiden kaikkien taustalla oleva yhteinen totuus. Volneyn muita teoksia ovat La loi naturelle ou Catéchisme du Citoyen français (1793), yritys materialistiseen moraaliteoriaan,  Tableau du climat et du sol des États-Unis d'Amérique (1803), Recherches nouvelles sur l'histoire ancienne (1814) ja Simplification des langues orientales (1795) ja L'alfabet européen appliqué aux langues asiatiques (1818).
Aiheesta muualla

Kuvia tai muita tiedostoja aiheesta Constantin François de Chassebœuf Wikimedia Commonsissa
Cw

Cw tarkoittaa seuraavia:
senttiwatti, tunnus cW, tehon yksikkö
Air Marshall Islands, IATA-koodi CW, lentoyhtiö
continuous wave, CW, lähetemuoto radiotekniikassa.
Curaçao, ISO 3166-1 -koodi CW, valtio tai muu maantieteellinen alue
The CW Television Network, yhdysvaltalainen televisiokanava
Curtiss-Wright Corporation (NYSE: CW), yhdysvaltalainen pörssiyhtiö ja lentokonevalmistaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cw”, voi hakea sivunnimihaulla, laajalla sivunnimihaulla tai tekstihaulla.
Cuzconmuura

| Cuzconmuura |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Liuskemuurat Myrmelastes
Laji::  brunneiceps
Kaksiosainen nimi
 Myrmelastes brunneiceps  (Zimmer, 1931) 
Katso myös
   Cuzconmuura Wikispeciesissä  
Infobox OKNimi-testi OK: 
Cuzconmuura (Myrmelastes brunneiceps) on puumuurien heimoon kuuluva varpuslintu.
Cuzconmuuraa tavataan Boliviassa ja Brasiliassa, ja sen levinneisyysalueen pinta-ala on noin 64 500 km2. Laajan levinneisyysalueen ja vakaan kannankehityksen turvin laji on luokiteltu elinvoimaiseksi.
Claude (Ranska)

Claude, Bretagnen herttuatar ja Ranskan kuningatar
Claude de Valois (13. lokakuuta 1499 Romorantin-Lanthenay, Loir-et-Cher departmentti, Centre-Val de Loire, Ranskan kuningaskunta – 20. heinäkuuta 1524 Château de Blois, Ranskan kuningaskunta) oli Bretagnen herttuatar omalla oikeudellaan (suo jure) ja Frans I:n puolisona Ranskan kuningatar.
Suku

Claude oli Ranskan kuninkaan Ludvig XII:n ja tämän toisen puolison Anna Bretagnelaisen vanhin tytär. Hän sai nimensä Claudius Besançonista, pyhimyksestä, jota hänen äitinsä oli rukoillut pyhiinvaelluksen aikana synnyttääkseen elävän lapsen. Kahden avioliittonsa aikana Itävallan prinssi Maksimilianin ja Ludvig XII:n kanssa kuningatar Anna koki vähintään neljätoista raskautta, joista vain kaksi lasta selvisi aikuisiksi asti, Claude ja hänen yli kymmenen vuotta nuorempi sisarensa Renée Ranskalainen, joka syntyi vuonna 1510. Anna Bretagnelainen oli aikonut ennen kuolemaansa vuonna 1514 antaa herttuakuntansa nuoremmalle tyttärelleen Renéelle.
Toisin kuin sisarensa, Claude ei ollut koskaan kiinnostunut herttuakunnastaan vaan antoi sen hallitsemisen tulevalle puolisolleen Frans I:lle.